Z A P I S N I K

Sa 9. sjednice Upravnog vijeća Dječjeg vrtića „Komiža“

Pedagoška godina 2025/2026
Održana: u  utorak, 28. srpnja 2026. godine u 16:00 
Prisutni: -    Nikola Lojdl – predsjednik

· Hajdi Klarić – član  uključuje se putem videopoziva
· Vladimir Vujičić – član

· Bojana Kuliš Bubalo - član

· Tina Vučemilo – član 
Ostali prisutni: v. d. ravnatelja Tea Ivčević i zapisničarka Ivana Brajković

Konstatira se da su prisutni svi članovi za donošenje pravovaljanih odluka.
Predložen je slijedeći
 DNEVNI RED:
1. Usvajanje zapisnika sa 8. sjednice
2. Odluka o raspisivanju natječaja za izbor i imenovanje ravnatelja (m/ž)

3. Razmatranje pristiglih zamolbi za natječaj Pomoćnik/ica za djecu s teškoćama

4. Pravilnik o provedbi postupaka jednostavne nabave

5. Izvještaj o izvršenju financijskog plana za 01.01.-30.06.2026.g

6. Odluka o samostalnosti i trajanju  radnog vremena v.d. ravnatelja

7. Odluka imenovanje stručnog povjerenstva za provođenje upisa 

8. Sporazumni otkaz ugovora o radu

9. Odluka o raspisivanju natječaja za zapošljavanje odgojitelja (m/ž)
10. Razno 

Materijali za sjednicu su dostavljeni članovima putem e-maila.

Ad.1. Na Zapisnik dostavljen sa materijalima za sjednicu nije bilo primjedbi.
ZAKLJUČAK: jednoglasno se prihvaća i verificira Zapisnik sa 8. sjednice
Ad.2. Predsjednik iznosi da je po razrješenju ravnateljice Ane Žitko na njezin zahtjev  imenovana v. d. ravnatelja Tee Ivčević do izbora ravnatelja temeljem natječaja. Predlaže raspisivanje natječaja da bi se ispoštovali zakonski rokovi jer se natječaj   objavljuje i u Narodnim novinama.
ZAKLJUČAK: Jednoglasno se prihvaća prijedlog te donosi Odluka o raspisivanju natječaja za izbor i imenovanje ravnatelja Dječjeg vrtića „Komiža“ na puno radno vrijeme, na određeno - mandat od 5 godina

Ad.3. V.D. ravnatelja Tea Ivčević izvještava da je po raspisanom natječaju za pomoćnika pristigla jedna zamolba kandidatkinje Tine Kuljiš. Obzirom na propisane uvijete koje kandidat za ovo radno mjesto mora ispunjavati tražit će se mišljenje i konzultirati nadležno Ministarstvo prije donošenja odluke.
Ad.4. Zbog Izmjena i dopuna Zakona o javnoj nabavi („Narodne novine“ br 48/26)  koji je odredio nove pragove jednostavne nabave i nove načine provedbe postupaka  kroz modul EOJN (Elektroničkog oglasnika javne nabave). potrebno je uskladiti akt ustanove.
ZAKLJUČAK: Jednoglasno se prihvaća prijedlog i donosi Pravilnik o provedbi postupaka jednostavne nabave koji sukladno zakonskim odredbama stupa na snagu 1. rujna.
Ad.5. Administrativno računovodstvena radnica Ivana Brajković ukratko obrazlaže tablicu Polugodišnjeg izvještaja o izvršenju financijskog plana za 2026.g dostavljenu u materijalima,
Utvrđuje se kao rezultat poslovanja za razdoblje 01-01-30.06. 2026. manjak od  23.279,17 €. Utvrđeni manjak prihoda kao rezultat u izvještajnom razdoblju  je metodološki manjak iz izvora financiranja opći prihodi i primitci, odnosno rezultat je knjiženja sukladno izmjenama računovodstvenih propisa i iskazivanja rashoda za koje će podmirenje i plaćanje biti ostvareni prihodi u slijedećem razdoblju pri isplati plaća i materijalnih troškova u srpnju. 
Izvršenje financijskog plana za razdoblje 01.01-30.06. 2026. je u skladu s planiranim.

ZAKLJUČAK: Jednoglasno se prihvaća i usvaja Polugodišnji izvještaj o izvršenju financijskog plana za 2026.g te će se u zadanom roku dostaviti osnivaču.
Ad.6. V. d. ravnatelja obrazlaže potrebu donošenjem odluke koja je praksa kod rukovodećih osoba jer zbog specifičnosti rukovodećih poslova, raznih obveza i sastanaka radno vrijeme nije moguće unaprijed odrediti te Zakon o radu omogućuje ravnatelju samostalno određivanje radnog vremena, pauza i odmora ovisno o potrebi posla. 
ZAKLJUČAK: Jednoglasno se prihvaća i donosi Odluka o samostalnosti i trajanju radnog vremena ravnatelja

Ad.7. V. d. ravnatelja obrazlaže da je sastav povjerenstva određen zakonom (ravnatelj, stručni suradnik, zdravstveni voditelj) te da je bivša ravnateljica bila predsjednik povjerenstva te predlaže donošenje nove odluke. Uz Teu Ivčević kao v.d. ravnateljicu članovi bi bili Plamenka Marunić pedagoginja i Nadja Gopodinović zdravstvena voditeljica
ZAKLJUČAK: Jednoglasno se prihvaća i donosi Odluka o imenovanju stručnog povjerenstva za upis na rok od 3 godine.
Ad.8. V. d. ravnatelja iznosi da je odgojiteljica Ariana Babić predala Zahtjev za sporazumni raskid ugovora o radu s 31.8.2026.g

ZAKLJUČAK: Jednoglasno se prihvaća i donosi Odluka o prestanku ugovora o radu sporazumno na zahtjev odgajateljice.

Ad-9. V. d. ravnatelja obrazlaže potrebu za  raspisivanja natječaj  za zapošljavanje odgojitelja na neodređeno zbog upražnjenog radnog mjesta. Natječaj će se objaviti na oglasnoj ploči, mrežnim stranicama vrtića i Hrvatskog zavoda za zapošljavanje,
ZAKLJUČAK: Jednoglasno se prihvaća i donosi Odluka o raspisivanju natječaja za zapošljavanje odgojitelja na neodređeno.
Sjednica je završila u 17:40
Zapisničarka:                                                            
        Predsjednik Upravnog vijeća:                                               

     Ivana Brajković
                                                                  Nikola Lojdl

